A Honvédkórház sürgősségi osztályát vezető Zacher Gábornak egy újabb halállal végződő eset után kínálták fel, hogy mondjon le, amit ő elfogadott – tudta meg a hvg.hu.

A Zoom.hu ezzel szemben azt írja,

Zacher ilyenről nem tud, nem mondott le, továbbra is ő vezeti a Honvédkórház sürgősségi osztályát.

Nemrég megírtuk, hogy egy háziorvos elmondása szerint Zacher érdemi vizsgálat nélkül küldte el a betegét a kórház sürgősségi ügyeletéről, a beteget pedig másnap komatikus állapotban szállította vissza a mentő, az életét azonban már nem tudták megmenteni. Az eset még januárban történt, de csak múlt héten került nyilvánosságra.

A háziorvos nyílt levelet is megfogalmazott, a Honvédkórház sürgősségi osztályát no go zónának nevezte.

A 24.hu kérdésére a Honvédkórház sajtóosztálya annyit mondott, telefonon nem adhatnak információt, így elküldtük a kérdéseinket, amint válaszolnak, frissítjük a cikkünket.

Kiemelt kép: MTI Fotó/Mohai Balázs